Sáləmen Dávid. Ǎ Ńtondôbə, zá á ngānyīán ébə̌m dzóe, zá á ngātɔbɔ́ á ḿfūfúb ǹkǒl wóe ? 2Ényɔ́ yǎ ā wulu təge ai atɔ́n, ā bɔ hə sósōō, á miǹtsogán mí nə́ tə́tə̄lə́. 3Təge dzoge óyə̄m nə́ ó kɔ́bɔ ekɔ́kɔbɔ; ényɔ́ yǎ ā bɔ̌ kig é bod bəvɔ́g ébādág, ngə́ á bədě kig é mod m̀bɔ́g ósɔ́n á nyɔ́l, 4Ǎ mís móé é mod bə́ tə́lé á mgbág a yəan ai ebyandí; dzam dá a lugu ébá bákɔn Ǹtondôbə wɔ̌ŋ. Tɔ a dzâ ḿból ā kāní sɔŋ évǔs, təge fɔl kíŋ. 5A ndzí kig kolě mɔ̄ní nə́ á bi ǹsə́ngé á yób, ǎ yə̄bə̄ kig ebɔdi zɛl nə́ á nyāmī sósōō mod. Ényɔ̄ ā bɔ nálā a ngáfə́ŋə́lán kig tɔ eyɔŋ.